CELEX: 22005D0757
Language: hu
Date: 2005-10-24 00:00:00
Title: Az EU-Marokkó Társulási Tanács 1/2005. számú ajánlása (2005. október 24.) az EU-Marokkó cselekvési terv végrehajtásáról

28.10.2005   
            
            
               HU
            
            
               Az Európai Unió Hivatalos Lapja
            
            
               L 285/49
            
         
      AZ EU-MAROKKÓ TÁRSULÁSI TANÁCS 1/2005. SZÁMÚ AJÁNLÁSA
   
   (2005. október 24.)
   az EU-Marokkó cselekvési terv végrehajtásáról
   (2005/757/EK)
   AZ EU-MAROKKÓ TÁRSULÁSI TANÁCS,
   tekintettel az egyrészről az Európai Közösségek és azok tagállamai, és másrészről a Marokkói Királyság közötti társulást létrehozó euro-mediterrán megállapodásra és különösen annak 80. cikkére,
   mivel:
   
               (1)
            
            
               Az euro-mediterrán megállapodás 80. cikke felhatalmazza a társulási tanácsot arra, hogy megfelelő ajánlásokat tegyen a megállapodás célkitűzéseinek elérésére.
            
         
               (2)
            
            
               Az euro-mediterrán megállapodás 90. cikke értelmében a felek a megállapodásban foglalt kötelezettségeik teljesítéséhez szükséges bármely általános vagy egyedi intézkedést meghoznak és gondoskodnak arról, hogy elérjék a megállapodásban meghatározott célkitűzéseket.
            
         
               (3)
            
            
               Az euro-mediterrán megállapodásban részes felek megállapodtak az EU-Marokkó cselekvési terv szövegében.
            
         
               (4)
            
            
               Az EU-Marokkó cselekvési terv támogatja az euro-mediterrán megállapodás végrehajtását azon konkrét lépések kidolgozása és a felek közötti egyeztetése révén, amelyek a végrehajtás tekintetében gyakorlati útmutatással szolgálnak.
            
         
               (5)
            
            
               A cselekvési terv kettős célt szolgál, egyrészt megállapítja a konkrét lépéseket az euro-mediterrán megállapodásban a felek tekintetében meghatározott kötelezettségek teljesítésére, másrészt az euro-mediterrán megállapodás átfogó célkitűzéseivel összhangban tágabb keretet nyújt az EU és Marokkó közötti kapcsolatok további megszilárdításához a jelentős mértékű gazdasági integráció és a politikai együttműködés mélyítése érdekében,
            
         A KÖVETKEZŐ AJÁNLÁST TESZI:
   Egyetlen cikk
   A Társulási Tanács ajánlja a feleknek a csatolt EU-Marokkó cselekvési terv (1) végrehajtását, amennyiben annak végrehajtása az euro-mediterrán megállapodás célkitűzéseinek elérésére irányul.
   
      Kelt Brüsszelben, 2005. október 24-én.
      
         
            a Társulási Tanács részéről
         
         
            az elnök
         
         M. BENAÏSSA
         
      
   
   
      (1)  http://register.consilium.eu.int